Гъуэгуанэм щызэщIакъуэ
«Iуащхьэмахуэ мафIэбгщ» зыфIаща зекIуэр Къэбэрдей-Балъкъэрым мы махуэхэм щокIуэкI.
Сурэт, видео техыным хуэIэзэ IэщIагъэлI гупым махуэ зыбжанэ хъуауэ ди республикэм и къуршылъэ щIыпIэхэм къыщакIухь. Абыхэм я гъуэгуанэр Псыгуэнсу зыкъыщызэщIикъуэ къуэладжэ зэщыкъузамрэ (Сукан-Су) Балъкъэр Ипщэ къуажэм и Iэгъуэблагъэмрэ пхыкIынущ, Чегетджарэ, Акътопракъ тхыцIэхэм щхьэдэхынущ, Балъкъ и псыхъуащхьэхэмкIэ щыIэ Таучэшхэ я псынащхьэхэм (Джылы-Су) екIуэлIэнущ.
Гупым хэтхэм апхуэдэуи зыщаплъыхьынущ Бахъсэн нейтринэ обсерваторэмрэ Iуащхьэмахуэ и дыгъэмыхъуэ лъэны- къуэмкIэ зихуэдэ щымыIэу зыкъыщызэкъуэзых Сырыхъу бгы телъыджэм я Iэгъуэблагъэмрэ.
Штернберг П. К. и цIэр зезыхьэ къэрал астрономие институтым лазер интерферометрие къэхутэныгъэхэмкIэ и лабораторэм и IэщIагъэлIхэр я щIэгъэкъуэну зэлэжь проектым и «джэлэс» нэхъыщхьэр Iуащхьэмахуэ зэрымафIэбгыр къэгъэнэIуауэ нэщэнэхэмрэ абы и нобэрей щытыкIэр зыхуэдэмрэ къэпщытэнырщ.
ЗекIуэм я пашэщ ралли спортым и кросс-кантри лIэужьыгъуэмкIэ мастер, альпинизм спортымкIэ мастерым и кандидат Меремьянин Дмитрий. Проектыр пхызыгъэкIыр Урысейм хьэрычэтыщIэу щымыт и ралли-рейд- хэм я зэдэлэжьэныгъэ (НП РОСРР) IуэхущIапIэрщ, АКОМ компаниер и дэIэпыкъуэгъуу.
ЗекIуэр къызэзыгъэпэщахэм зэрыжаIэмкIэ, я гъуэгуанэм щызэщIакъуэну материалхэр Iуащхьэмахуэ зэрымафIэбгым иджыри зэ щыхьэт техъуэну къудейкъым, атIэ, абыхэм яхэтынущ ди республикэм зыплъыхьакIуэ къакIуэ туристхэм яфIэгъэщIэгъуэн хъуну къалъытэу зэхуахьэсыж хъыбарыжьхэмрэ IуэрыIуа- тэ зэмылIэужьыгъуэхэм- рэ.
ПОГРЕБНЯК Ольгэ.
